**17.000 har talt: Dette ønsker vi oss til jul**

****

**Stor undersøkelse viser at nettbrett, mobiler og bærbare PC-er er blant nordmenns gavefavoritter til jul. - Vår viktigste jobb nå er å hjelpe folk å finne de riktige gavene, sier Elkjøp-direktør.**

Resultatene fra undersøkelse viser at TV troner aller øverst blant nordmenns ønsker til jul, etterfulgt av reiser og nettbrett. Lydplanker, trådløse høyttalere og spillkonsoller er også blant favorittene.

- Elektronikk står høyt på manges ønskelister, og hvert eneste år er vår viktigste jobb i desember å hjelpe folk med å finne de riktige julegavene. For å nå ut til flest mulig med gode tips har vi også i år fått på plass vår egen julegavehjelper på Elkjop.no, sier administrerende direktør i Elkjøp, Atle Bakke.

Tipsene i julegavehjelperen er basert på ønskelister nærmere 17.000 nordmenn har satt opp.

- I tillegg til listetoppene vet vi at helse- og velværeprodukter og kjøkkenutstyr er svært populære julegaver, sammen med spill og film. Etterspurte produkter som mobile telefonbatteri og trådløs lyd blir nok blant årets store bestselgere, sammen med wearables – type aktivitetsarmbånd og smartklokker, sier Bakke.

**Mange spleiser på gaver**

En annen undersøkelse, denne utført på Facebook, viser at nordmenn gjerne spleiser på gaver som skal ligge under treet den 24. desember.

- Vi ønsker jo alle å glede så mange som mulig på julaften og da kan det å spleise på gaver være en veldig fin løsning. Undersøkelsen vår viser at så mange som 87 prosent av oss gjerne spleiser på julegaver og at rundt halvparten velger å gjøre dette ofte, sier Bakke.

Undersøkelsen viser også at 43 prosent av oss har tipset andre om at de kan gå sammen og spleise på gaver vi selv ønsker oss.

**Dette er nordmenns topp 10-liste over elektronikkprodukter de ønsker seg til jul:**

***1. Smart-TV:*** Elkjøp har opplevd en dobling i TV-salget i desember de siste årene. Smart-TV får du fra ca. 3.900 kroner. Forventede bestselgere til jul er blant annet Samsungs 50-tommer LED-TV. OLED-modellen EG960V fra LG ble nylig kåret til Årets TV av Elektronikkbransjen.

***2. Nettbrett:*** Har vært en kjempepopulær julegave i mange år og kommer til å ligge under tusenvis av juletrær den 24. desember. iPad Air 2 og Surface Pro 4 er forventede bestselgere.

***3. Bærbar PC:*** Laptopen har slått tilbake mot nettbrettet etter at sistnevnte var klart hetest i flere år. Generelt går trendene i retning ”2-in-ones” med pc og nettbrett i ett, samt fargerike PC-er. Forventede bestselgere til jul er Macbook Pro Retina og Yoga 500. Sistnevnte kan også brukes som nettbrett.

**4. Smarttelefon**: Samsung Galaxy S6 Edge ble nylig kåret til årets julegave i mobilklassen av Elektronikkbransjen. Apples iPhone 6S og P8 fra Huawei er også forventede bestselgere til jul.

***5. Stereoanlegg***: Trenden er at nordmenn vil ha multiromløsninger, med høyttalere i flere rom. Sonos er en forventet bestselger i jula.

***6. Trådløs høyttaler:*** Folk vil ha ledningsfrie alternativer, og utvalget blir stadig større. UE Boom 2, Constellation og Jensen Buddy er julas forventede bestselgere.

***7. Smartklokker/Aktivitetsmålere:***Nylig kåret til Årets Julegave uansett kategori av Elektronikkbransjen og segmentet er i solid vekst. Apple Watch og FitBit kommer til å være blant favorittene.

***8. Hodetelefoner:*** En varegruppe som er ekstremt populær, og utvalget fortsetter å vokse: Elkjøp har nå ca. 250 typer i sortimentet! Forventede bestselgere er Beats og Bose QC25.

***9. Spillkonsoll:*** Konsollsalget skyter alltid i været i ukene frem mot jul. Xbox One og Playstation 4 er bestselgerne året rundt, og kommer til å være en svært populær julegave.

***10. DAB-radio:*** Salget av DAB-radioer har doblet seg de siste årene, og all den tid FM-nettet stenges i 2017 vil fokuset på disse produktene fortsette. Radionette, Juice-serien og Geneva vil trolig være blant nordmenns radio-favoritter til jul i år.